Զանգը (ֆիլմ)

**Զանգը** (), ամերիկյան սարսափ ֆիլմ, նկարահանված 2002 թվականին, ճապոնական «Զանգը» սարսափ ֆիլմի ռիմեյքը։ Նկարահանվել է ռեժիսոր Գոռ Վերբինսկիի կողմից։ ԱՄՆ-ում ֆիլմը հավաքել է $129 128 133 գումար, իսկ մնացած երկրներում՝ $120 220 800, որը միասին կազմեց $249 348 933: Պրեմիերան տեղի է ունեցել 2002 թվականի հոկտեմբերի 2ին։

## Սյուժե
Ռեյչել Քելլերը աշխատում է որպես լրագրող։ Քեթիի մոր՝ Էմբրիի խնդրանքով նա սկսում է որոնել իր դստեր և նրա երեք ընկերների առեղծվածային մահվան պատճառը։ Ռեբեկան (Քեթիի ընկերուհին), որը տեսել էր ընկերուհու մահը, ընկել էր հոգեբուժարան։

Ռեյչելը պարզում է, որ նրանք մահացել են մի տարօրինակ տեսաերիզի և դրան հաջորդող զանգի պատճառով։ Երբ Ռեյչելը գտնում և դիտում է այդ տեսաերիզը, նրան տարօրինակ կերպով զանգում են և ասում, որ իրեն յոթ օր է մնացել։ Վախեցած Ռեյչելը դիմում է իր ընկերոջը՝ Նոահին, որը պետք է պաշտպաներ իրեն և նրանց որդի Հեյդենին։ Նրանք ընդամենը յոթ օր ունեն հանելուկը լուծելու համար։ Հակառակ դեպքում կմահանան երկուսն էլ, նաև իրենց որդին, որը նույնպես դիտել էր տեսաերիզը։ Հեյդենը հաճախ ասում էր, որ տեսնում է «մի աղջկա՝ երկար, սև մազերով»։ Շուտով նրանք իմանում են ամուսիններ Աննա և Ռիչարդ Մորգանների մասին, որոնք սպանել էին իրենց դստերը՝ Սամարային և գցել ջրհորը։

Սամարան սպանում է Նոահին։ Վերջում նա այնքան է տանջում Ռեյչելին, որ նա սկսում է գոռալ և կոտրել տեսաերիզը։ Ռեյչելը փորձում էր հասկանալ, թե ինչ է արել ինքը, որ չի արել Նոահը, որպեսզի փրկի որդուն։ Հանկարծ նա հասկանում է, որ արել է տեսաերիզի կրկնօրինակը և ցույց տվել ուրիշին, այսինքն՝ նոր զոհ է տվել Սամարային։ Վերջին կադրերում մենք տեսնում ենք, թե ինչպես է Ռեյչելն օգնում որդուն, որպեսզի նա կրկնօրինակ պատրաստի։

## Դերերում

## Նկարահանումներ
Ֆիլմի նկարահանումներն սկսվեցին 2001 թվականի նոյեմբերի 1ին և ավարտվեցին 2002 թվականի ապրիլի 5ին։ Փարոսի նկարահանման համար օգտագործվեց իրականում գոյություն ունեցող “Yaquina Head Light” փարոսը, որը կառուցվել է 1873 թվականին։

## Ֆիլմը վարձույթում
Ամերիկյան կինոթատրոններում ֆիլմի պրեմիերային հաջորդող առաջին շաբաթը յուրաքանչյուր դիտողի աթոռին կար ֆիլմի տեսաերիզը։ Հետագայում, տեսաերիզը, որպես բոնուս, մտավ ֆիլմի DVD հրատարակության մեջ։ Ֆիլմը գովազդելու նպատակով DreamWorks ընկերության աշխատակիցները փողոցներում թողնում էին տեսաերիզներ։

## Մրցանակներ և առաջադրումներ
**Սատուրն մրցանակ (2003)**
* լավագույն սարսափ ֆիլմ (հաղթանակ)
* լավագույն կանացի դեր (Նաոմի Ուոթս) (հաղթանակ)

**MTV հեռուստաալիքի մրցանակ (2003)**
* լավագույն չարագործ (Դեյվի Չեյզ) (հաղթանակ)
* լավագույն ֆիլմ (առաջադրում)

## Ծանոթագրություններ

## Արտաքին հղումներ
* ring-themovie.com — Պաշտոնական կայք
* the ringworld  — fansite covering all aspects of the *Ring* series
* the Ring AREA  — Contents of the cursed videos of the Ring cycle and their scene-by-scene analyses, as well as lots of other useful information.
* 
* Trailer from Tribute.ca

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2002 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Գոռ Վերբինսկիի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր մահվան մասին
Կատեգորիա:Ֆիլմեր ուրվականների մասին
Կատեգորիա:Ֆիլմեր, որոնց գործողությունները տեղի են ունենում Վաշինգտոն նահանգում
Կատեգորիա:Ֆիլմեր, որոնց գործողությունները տեղի են ունենում 2002 թվականին
Կատեգորիա:Օրեգոնում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1978 թվականին
Կատեգորիա:Վաշինգտոն նահանգում նկարահանված ֆիլմեր
Կատեգորիա:Ֆիլմեր մայր-որդի հարաբերությունների մասին